Türkmənbaşı
Türkmənbaşı (türkm. Türkmenbaşy; keçmiş adı Krasnovodsk, Qızıl su) — Türkmənistanın Balkan vilayətində Xəzər dənizinin sahilində yerləşən etrap hüquqlu liman şəhəri. Əsası 1869-cu ildə qoyulmuşdur. Türkmən dilindəki ilkin adı "Qızıl su" olmuş, lakin 1993-cü ildəki addəyişməyə qədər rəsmi olaraq rus dilində Krasnovodsk adlanmışdır. Həmin il Türkmənistanın dövlət başçısı Saparmurad Niyazovun şərəfinə şəhərin adı dəyişdirilərək Türkmənbaşı adlandırılmışdır.